**Α Π Ο Σ Π Α Σ Μ Α**

Από το υπ’αρ. 6/2021 πρακτικό Συνεδριάσεων

του Συμβουλίου της Κοινότητας Ν.Σιλάτων

του Δήμου Νέας Προποντίδας Χαλκιδικής

**Αριθ. Απόφ. 14/2021**

Περίληψη

“ Σύνταξη ετήσιου προγράμματος δράσης και Τεχνικού Προγράμματος έτους 2022 .”

 Στα Ν.Σίλατα σήμερα την 21 /09/ /2021 , ημέρα της εβδομάδας Τρίτη και ώρα 11:00 π.μ., στο γραφείο Ν.Σιλάτων , συνήλθε σε τακτική συνέλευση το Συμβούλιο της Κοινότητας Νέων Σιλάτων , μετά από την υπ’αριθ. 31757/ 14-09-2021 έγγραφη πρόσκληση του Προέδρου του Συμβουλίου κ.Σταύρου Αναστάσιου, που επιδόθηκε σε κάθε Τοπικό σύμβουλο χωριστά, σύμφωνα με τις διατάξεις του άρθρου 88 του Ν.3852/2010, όπως τροποποιήθηκε και ισχύει.

 Διαπιστώθηκε ότι υφίσταται η νόμιμη απαρτία αφού σε σύνολο πέντε (5) μελών βρέθηκαν παρόντα τα τέσσερα (4) ήτοι :

 **ΠΑΡΟΝΤΕΣ ΑΠΟΝΤΕΣ**

 Σταύρου Αναστάσιος(Πρόεδρος) Χατζηγρηγορίου Στυλιανός

 Ψαθά Αργυρή

 Καστρινόπουλος Γρηγόριος

 Πεντσίδου Μαρία

 Τα πρακτικά τήρησε η δημοτική υπάλληλος Ηλιάδου Σοφία.

 Ο Πρόεδρος του Τοπικού Συμβουλίου εισηγούμενος το μοναδικό θέμα της ημερήσιας διάταξης, έθεσε υπόψη των μελών της Κοινότητας τα εξής׃

 Ο Δήμος Νέας Προποντίδας, μας απέστειλε το υπ'αρ.πρωτ. 31587/13-09-2021 έγγραφο στο οποίο μας ζητά, αφενός να προτείνουμε και αφετέρου, να κοινοποιήσουμε τις προτάσεις μας ιεραρχημένες κατά σειρά προτεραιότητας, προκειμένου να προβεί στη συνέχεια ο Δήμος στη σύνταξη ετήσιου προγράμματος δράσης και Τεχνικού Προγράμματος έτους 2022.

 Ο Πρόεδρος στη συνέχεια πρότεινε μία λίστα με τις δράσεις και τα έργα που εισηγείται να εκτελεσθούν στην Κοινότητα Ν.Σιλάτων για το έτος 2022 με σειρά προτεραιότητας και κάλεσε τους Συμβούλους να αποφασίσουν σχετικά.

 Το Συμβούλιο της Κοινότητας μετά από διαλογική συζήτηση, αφού έλαβε υπόψη την εισήγηση του Προέδρου , το υπ'αρ.πρωτ. 31587/13-09-2021 έγγραφο ,

**αποφάσισε ομόφωνα**

**με τον προγραμματισμό εκτέλεσης των παρακάτω έργων-δράσεων για το έτος 2022 για την Κοινότητα Ν.Σιλάτων ως εξής׃**

**Α. ΕΡΓΑ**

1. Αντικατάσταση δικτύου ύδρευσης από την περιοχή “ Πατώματα” Ορφανίδη μέχρι την κεντρική δεξαμενή Ν.Σιλάτων.

 2. Κατασκευή δεξαμενής άρδευσης για τις ανάγκες του συλλογικού αρδευτικού δικτύου Ν.Σιλάτων

 3. Ανόρυξη αρδευτικής γεώτρησης στην τοποθεσία “Μύλοι” Ν.Σιλάτων.

 4. Κατασκευή περίφραξης κοιμητηρίων Ν.Σιλάτων.

 **5.** Αντικατάσταση γεώτρησης άρδευσης “Καραγεωργίου” στα Ν.Σίλατα.

 **6.** Σηματοδότηση με πινακίδες εισόδου-εξόδου αλλά και κυκλοφοριακής ρύθμισης στα Ν.Σίλατα και στη Σωζόπολη. Αντικατάσταση πινακίδας στην πρόσοψη του τοπικού γραφείου Ν.Σιλάτων.

7.Συντήρηση ασφαλτοστρωμένων οδών εντός των ορίων του Οικισμού Ν.Σιλάτων.

8. Πεζοδρόμηση και φωταγώγηση απο οικ.291 Ν.Σιλάτων μέχρι τη δεξαμενή ύδρευσης(δρόμος προς Γωνιά).

**9.** Κατασκευή φράγματος για τις ανάγκες άρδευσης Ν.Σιλάτων.

10.Αντικατάσταση πεζοδρομίων Βεριάς και εκ νέου φωταγώγηση.

11.Κατασκευή υπόγειας δεξαμενής στη Σωζόπολη για τις ανάγκες άρδευσης του Οικισμού Σωζοπόλεως (σε χώρο δίπλα στο άλσος , πλάι στη γεώτρηση άρδευσης) .

12. Αντικατάσταση κουφωμάτων όλου του Κοινοτικού καταστήματος Ν.Σιλάτων. **Β.ΜΕΛΕΤΕΣ**

* 1. Ηλεκτροφωτισμός από τον κόμβο Σωζοπόλεως και μέχρι την είσοδο του χωριού.
	2. Αντικατάσταση των φωτιστικών των πεζοδρομίων του κεντρικού δρόμου Σωζοπόλεως, από την είσοδο του χωριού μέχρι και την έδρα του Πολιτιστικού Συλλόγου.
	3. Κατασκευή πεζοδρομίων σε όλο τον Οικισμό Σωζόπολης.

4. Αντικατάσταση πιεστικών στο σύστημα αυτόματου ποτισμού στον αύλειο χώρο πρώην δημοτικού σχολείου-νυν Ιατρείου Σωζόπολης.

5.Συντήρηση και βάψιμο κτιρίου πρώην δημοτικού σχολείου-νυν Ιατρείου Σωζόπολης.

6. Κατασκευή γηπέδου 5Χ5 στη Σωζόπολη.

7. Διάδρομος για αναπήρους στην περιοχή όπου υπάρχει γαλάζια σημαία στη Σωζόπολη. **Γ.ΠΡΟΜΗΘΕΙΕΣ**

* 1. Δέκα πέντε(15) ξύλινα παγκάκια για τις ανάγκες όλης της Κοινότητας.
	2. Δέκα πυροσβεστήρες (10) για όλα τα κτίρια της Κοινότητας Ν.Σιλάτων (με συστεγαζόμενους φορείς, Συλλόγους και τον αγροτικό ιατρό).

 **Δ.ΠΡΟΣΛΗΨΕΙΣ**

 **1.** Πρόσληψη ετησίως 5 ατόμων για τις ανάγκες καθαριότητας και πρασίνου για όλο το εύρος της Κοινότητας.

Η απόφαση αυτή πήρε αύξοντα αριθμό 14 /2021.

Αφού αναγνώστηκε το πρακτικό αυτό υπογράφεται ως ακολούθως.

 Ο ΠΡΟΕΔΡΟΣ ΤΑ ΜΕΛΗ

 Υπογραφή Ακριβές Απόσπασμα Υπογραφές

 Ν.Σίλατα 21 /09 /2021

 Ο Πρόεδρος

Σταύρου Αναστάσιος